Balendin Enbeita

Balendin Enbeita Goiria (Muxika, Bizkaia, 1906ko maiatzaren 20a - 1986ko azaroaren 20a) bertsolari eta euskal idazlea izan zen.

Biografia 
Muxikako Usparitxa-Jauregi baserrian jaio zen, Kepa Enbeita Urretxindorraren eta Benita Goiriaren semea. Aitari jarraiki, txikitandik erakutsi zuen bertsolaritzarako zaletasuna. 1929an, hogeita hiru urte besterik ez zituela, Bizkaiko Lehen Txapelketa irabazi zuen, eta 36ko Gerraren ondorengo lehen bi txapelak ere jantzi zituen.

Gerra garaian, Eusko Gudarostearen barnean, Bizkaiko frontean izan zen eta 1937ko abenduaren 1ean hamabi urteko espetxe zigorra ezarri zioten. 1941era arte kartzelan izan zen.

Umetan hildako batez gain, sei seme-alaba izan zituen: Kepa, Abel, Libe, Moises, Joseba Andoni eta Jon. 

Bertsolari eskolen mugimendua harekin batera sortu zela esan liteke, hark eman baitzituen lehen urratsak bertsolarien eskolaratze-bidean, Garriko bertso-eskola sortuz; baina plazagizona izateaz gain, bertsoak idatziz ere eman zituen. Eta bestelakorik ere paratu zuen paperetan: garaiko aldizkarietan hainbat poesia eskaini zituen eta baita Jesukristoren bizitza kontatzen duen antzerki-obra musikal bat ere.

Baserriko teilatua konpontzen ari zela erorita hil zen, Bizitzaren joanean liburuaren bigarren partea prestatzen ari zenean.

Gaur egun, Bilboko Areatzako parkean haren omenezko eskultura bat dago.

Lorpenak 
 Bizkaiko Bertsolari Txapelketa:
 Txapelduna (2): 1958, 1959.
 Finalista (3): 1958, 1959, 1962.

Lanak

Biografia 
 Bizitzaren joanean (1986, Elkar)

Bertsoa 
 Nere apurra (1974, Auspoa)

Erreferentziak

Kanpo loturak 

  Balendin Enbeita literaturaren zubitegian
  Bertsozale.com: Balendin Enbeita

Bizkaiko bertsolariak
Bizkaiko idazleak
Euskaltzain ohorezkoak
Eusko Gudarosteko gudariak
Muxikarrak